**IUBITO NUMAI NU VENI DIN NOU!**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubito numai nu veni din nou,

cu-același colț de rai strivit pe buze,

cărări adânci se-nșiră-n părul tău,

o toamnă-ți trage clopotul prin frunze!

Doar umbra ți-o mai simt foșnind adânc,

în patul fără urme de-nserare,

se stinge luna când spre cer eu plâng,

cerându-ți să te-ntorci cu disperare.

Mă răstignesc tăcerile din mine,

pustiu-și face zid la umbra mea,

eu scrijelesc cu coji de dor spre tine,

să pot găsi un ciob din urma ta.

Iubito numai nu veni din nou,

strângând la pieptu-ți lungi cărări sub soare,

eu te aștept la țărmul uitat de visul tău,

chiar dacă cerul tău se oglindește-n mare!